CELEX: 22018D0001
Language: lv
Date: 2017-11-24 00:00:00
Title: ES un Kolumbijas un Peru tirdzniecības komitejas Lēmums Nr. 1/2017 (2017. gada 24. novembris), ar ko groza Tirdzniecības nolīguma starp Eiropas Savienību un tās dalībvalstīm, no vienas puses, un Kolumbiju un Peru, no otras puses, XII pielikuma (“Publiskais iepirkums”) 1. papildinājumu [2018/1]

4.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 1/1
            
         ES UN KOLUMBIJAS UN PERU TIRDZNIECĪBAS KOMITEJAS LĒMUMS Nr. 1/2017
   (2017. gada 24. novembris),
   ar ko groza Tirdzniecības nolīguma starp Eiropas Savienību un tās dalībvalstīm, no vienas puses, un Kolumbiju un Peru, no otras puses, XII pielikuma (“Publiskais iepirkums”) 1. papildinājumu [2018/1]
   TIRDZNIECĪBAS KOMITEJA,
   ņemot vērā Tirdzniecības nolīgumu starp Eiropas Savienību (“Savienība”) un tās dalībvalstīm, no vienas puses, un Kolumbiju un Peru, no otras puses, (“tirdzniecības nolīgums”) un jo īpaši tā 191. pantu,
   tā kā:
   
               (1)
            
            
               Tirdzniecības nolīguma 191. pantā ir noteikta kārtība, kādā Puse var grozīt vai labot tās iepirkuma aptvērumu atbilstīgi tirdzniecības nolīguma VI sadaļai.
            
         
               (2)
            
            
               Tirdzniecības nolīguma XII pielikuma (“Publiskais iepirkums”) 1. papildinājuma A iedaļas 2. apakšiedaļā norādītas Kolumbijas teritoriālās pārvaldes iestādes, uz kuru iepirkumu attiecas VI sadaļa.
            
         
               (3)
            
            
               Informācijas apmaiņas gaitā starp Savienību un Kolumbiju par tirdzniecības nolīguma īstenošanu Kolumbija informēja Savienību par savu nodomu 2. apakšiedaļā pievienot piezīmi, lai precizētu, ka “iepirkuma veicēji” aptver visus teritoriālās pārvaldes publiskā iepirkuma veicējus, kam nav rūpnieciska vai komerciāla rakstura. Savienība un Kolumbija vienojas par šādu grozījumu un par to, ka šāda grozījuma veikšanai nav nepieciešami kompensējoši pielāgojumi.
            
         
               (4)
            
            
               Lai iekļautu šo piezīmi, ir jāgroza tirdzniecības nolīguma XII pielikuma 1. papildinājuma A iedaļas 2. apakšiedaļa. Saskaņā ar tirdzniecības nolīguma 14. panta 3. punktu lēmumu par pielikuma grozīšanu var pieņemt Tirdzniecības komitejā, kas izveidota saskaņā ar Tirdzniecības nolīgumu starp Savienību un Kolumbiju (“attiecīgā Andu parakstītājvalsts”), jo tas skar vienīgi savstarpējās divpusējās attiecības,
            
         IR PIEŅĒMUSI ŠO LĒMUMU.
   1. pants
   Tirdzniecības nolīguma XII pielikuma (“Publiskais iepirkums”) 1. papildinājuma A iedaļas 2. apakšiedaļas piezīmes aizstāj ar turpmāko:
   
      “Piezīmes šai apakšiedaļai
      
                  1.
               
               
                  Šīs apakšiedaļas nolūkos “iepirkuma veicēji” aptver visus teritoriālās pārvaldes publiskā iepirkuma veicējus, kam nav rūpnieciska vai komerciāla rakstura.
               
            
                  2.
               
               
                  Šā nolīguma VI sadaļa neattiecas uz:
                  
                              a)
                           
                           
                              pārtikas, lauksaimniecības izejmateriālu/izejvielu un dzīvu dzīvnieku iepirkumu saistībā ar lauksaimniecības atbalsta programmām un pārtikas palīdzību; un
                           
                        
                              b)
                           
                           
                              
                                 CPC 1.0 redakcijā 2. iedaļā klasificētu preču (pārtikas produkti, dzērieni un tabaka; tekstilizstrādājumi, apģērbi un ādas izstrādājumi) iepirkumu sociālās palīdzības programmām.”
                           
                        
            
   2. pants
   Lēmuma 1. pantā paredzētā grozījuma veikšanai nav nepieciešami kompensējoši pielāgojumi, jo grozījums nesamazina aptvērumu.
   3. pants
   Šis lēmums stājas spēkā tā pieņemšanas dienā.
   
      Limā, 2017. gada 24. novembrī
      
         
            Tirdzniecības komitejas vārdā –
         
         
            Kolumbijas Tirdzniecības, rūpniecības un tūrisma ministrijas vārdā –
         
         Saúl Eduardo CARDOZO NUNCIRA
         
            Eiropas Komisijas Tirdzniecības ģenerāldirektorāta vārdā –
         
         Matthias JØRGENSEN